Bloginpitäjä Stephanie Pakrul alias StephTheGeek. T-paidassa Microsoft Windowsin "sininen kuolemanruutu".
Nörttiemoji
**Nörtti** on arkikielessä käytetty ilmaus esimerkiksi innokkaasta tietotekniikan harrastajasta, joskin termillä voidaan viitata laaja-alaisesti eri aihepiirien innokkaisiin harrastajiin. Stereotyyppisessä merkityksessään nörtti on harrastukseensa syventynyt ja sosiaalisesta elämästä hieman syrjäytynyt.

Nörtti-sanaa on suomen kielessä käytetty 1980-luvusta lähtien merkityksissä "saamaton nahjus, nynny", "yli-innokas koululainen, hikipinko" ja "innokas tietokoneiden harrastaja".

Samantapaisia sanoja
--------------------

**Friikki** muistuttaa nörttiä; hän on jonkin asian innokas harrastaja tai ihailija. Toinen nörtille sukua oleva ilmiö on **giikki** (engl. *geek*). Geek saatetaan nykyisin määritellä "sosiaalisesti lahjakkaaksi, ulkonäöstään huolehtivaksi nörtiksi", joka on intohimoisen kiinnostunut jostakin tekniikkaan tai populaarikulttuuriin liittyvästä asiasta. Geek-naisten esiäidiksi mainitaan 1800-luvulla elänyt matemaatikko Ada Lovelace, jota pidetään kaikkien aikojen ensimmäisenä tietokoneohjelmoijana.

Nörttikulttuuri
---------------

25. toukokuuta on julistettu Geek Pride Day’ksi. Tällöin juhlitaan ensimmäisen *Tähtien sota* -elokuvan julkaisua, *Linnunradan käsikirja liftareille* -kirjan innoittamaa pyyhepäivää ja Terry Pratchettin kirjaan viittaavaa päivää Glorious 25 May.

Suomessa nörttien järjestöksi ilmoittautui vuonna 1997 perustettu Irti Elämästä -yhdistys, joka järjesti tiedotusvälineissäkin huomiota saaneen "nörtti-iskun" tammikuussa 1999, jolloin yhdistyksen jäsenet chattailivat Helsingin rautatieaseman matkatavaralokeroissa. Yhdistys ei ole enää aktiivinen.

Vuonna 2013 perustettu suomalainen Nörttitytöt ry pyrkii nettisivujensa mukaan edistämään sukupuolten välistä tasa-arvoa nörttipiireissä ja maailmassa yleisesti. Nimestään huolimatta toiminta on avointa kaikille sukupuolesta riippumatta. Nörttitytöt ry ylläpitää Nörttitytöt-blogia, jossa julkaistaan nörttiaiheisia artikkeleita useamman kerran viikossa.

Muoti
-----

Sarvisankaisia silmälaseja kutsutaan "nörttilaseiksi".

Katso myös
----------

* Guru
* Hakkeri
* Tuning
* Hikikomori
* Sarjakuvahemmo, nörttihahmo Simpsonit-televisiosarjassa
* Sosiaalisesti rajoittuneet, suomalainen nörttisarjakuva

Lähteet
-------

1. ↑  Eronen, Riitta: Friikki ja nörtti Suomessa *Helsingin Sanomat*.  2.7.1996. Viitattu 28.5.2010.
2. ↑  Mitjonen, Johanna: Ylikellotettu nörtti (Internet Archive) *Polyteekkari*.  9.5.2006. Viitattu 1.2.2012.
3. ↑  Paunonen, Heikki & Paunonen, Marjatta: *Tsennaaks Stadii, bonjaaks slangii: Stadin slangin suursanakirja*. WSOY, 2000.
4. ↑  *Kielitoimiston sanakirja*. Kotimaisten kielten tutkimuskeskuksen julkaisuja 132. Internet-versio MOT Kielitoimiston sanakirja 1.0. Helsinki: Kotimaisten kielten tutkimuskeskus ja Kielikone Oy, 2004. ISBN 952-5446-11-5.
5. 1 2  Pettersson, Maria: Geek-tytöt *City-lehti*.  11/2010. Viitattu 28.5.2010.
6. ↑  Pettersson, Maria: Nörtit valloittivat maailman *Ylioppilaslehti*.  2.10.2011. Viitattu 1.2.2012.
7. ↑  Rautio, Vappu: Nörttikulttuurin nousu –> (ja tuho?) ; [ \_ *Protu*.  2005 #2. Helsinki:  Prometheus-leirin tuki ry. Viitattu 26.11.2009.
8. ↑  Nörttitytöt ry *Nörttitytöt*. Viitattu 27.3.2018. (englanniksi)
9. ↑  Nörttilasit ovat miesten uutta silmälasimuotia  2011. Yle Etelä-Savo. Viitattu 1.2.2012.

Aiheesta muualla
----------------

* Kuvia tai muita tiedostoja aiheesta **Nörtti** Wikimedia Commonsissa